CELEX: 22020D1454
Language: et
Date: 2018-04-27 00:00:00
Title: EMP Ühiskomitee otsus nr 94/2018, 27. aprill 2018, millega muudetakse EMP lepingu XIII lisa „Transport“ [2020/1454]

15.10.2020   
               
               
                  ET
               
               
                  Euroopa Liidu Teataja
               
               
                  L 340/29
               
            
         EMP ÜHISKOMITEE OTSUS
         nr 94/2018,
         27. aprill 2018,
         millega muudetakse EMP lepingu XIII lisa „Transport“ [2020/1454]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 12. detsembri 2017. aasta direktiiv (EL) 2017/2397, milles käsitletakse siseveelaevanduse valdkonna kutsekvalifikatsioonide tunnustamist ning millega tunnistatakse kehtetuks nõukogu direktiivid 91/672/EMÜ ja 96/50/EÜ (1).
                  
               
                     (2)
                  
                  
                     Direktiiviga (EL) 2017/2397 tunnistatakse alates 18. jaanuarist 2022 kehtetuks nõukogu direktiivid 91/672/EMÜ ja 96/50/EÜ, mis on lepingusse inkorporeeritud ja mis seetõttu tuleb lepingu alusel alates 18. jaanuarist 2022 kehtetuks tunnistada.
                  
               
                     (3)
                  
                  
                     Seetõttu tuleks EMP lepingu XIII lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XIII lisa muudetakse järgmiselt.
            
                        1)
                     
                     
                        Punkti 46b (nõukogu direktiiv 96/50/EÜ) järele lisatakse järgmine punkt:
                        
                                    „46c.
                                 
                                 
                                    
                                       32017 L 2397: Euroopa Parlamendi ja nõukogu 12. detsembri 2017. aasta direktiiv (EL) 2017/2397, milles käsitletakse siseveelaevanduse valdkonna kutsekvalifikatsioonide tunnustamist ning millega tunnistatakse kehtetuks nõukogu direktiivid 91/672/EMÜ ja 96/50/EÜ (ELT L 345, 27.12.2017, lk 53).“
                                 
                              
                  
                        2)
                     
                     
                        Punkti 46a (nõukogu direktiiv 91/672/EMÜ) ja punkti 46b (nõukogu direktiiv 96/50/EÜ) tekst jäetakse välja alates 18. jaanuarist 2022.
                     
                  
         
            Artikkel 2
            Direktiivi (EL) 2017/2397 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 28. aprillil 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 27. aprill 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 345, 27.12.2017, lk 53.
         
            (*1)  Põhiseadusest tulenevaid nõudeid ei ole nimetatud.